На основу Решења о банкротству стечајног судије Привредног суда у Суботици Посл.бр. Ст.34/2012 од 21.11.2012. године, а у складу са чл. 131. чл.132 и чл.133. Закона о стечају («*Службени гласник Републике Србије» број 104/09*) и Националним стандардом број 5 о начину и поступку уновчења имовине стечајног («*Службени гласник Републике Србије» број 13/2010.*), стечајни управник стечајног дужника

**"ВЕТПРОМ-СУБОТИЦА" а.д. у стечају из Суботице, ул. Матије Гупца бр.6**

**ОГЛАШАВА**

**Продају непокретне и покретне имовине јавним надметањем**

**Предмет продаје** **је :**

***Целина 1. - Некретнине*** у власништву стечајног дужника – Пословни објекти, који се налазе у Суботици, ул.Матије Гупца бр.6, на парцели бр.6912/1 к.о. Доњи град, уписане у Лист непокретности бр.11487, и састоје се од следећих ставки :

|  |  |  |  |  |
| --- | --- | --- | --- | --- |
| **Рбр** | **Број посебног дела из Листа непокретности** | **Објекат** | **Начин коришћења** | **Површина у м2** |
| 1. | 1, 2, 3, 4 | Пословна - управна - зграда | приземље, I спрат, подрум, таван | 961,00 |
| 2. | 1 | Једнособан стан | I спрат | 52,00 |
| 3. | 5 | Пословна зграда - магацин | приземље | 385,00 |
| 4. | 6 | Пословна зграда - магацин | приземље | 162,00 |
| 5. | 7 | Пословна зграда - магацин | приземље | 295,00 |

|  |  |  |
| --- | --- | --- |
| 6. | Канцеларијска и магацинска опрема и намештај | спецификација |

***Почетна цена: 74.085.500,00 дин. Депозит: 29.634.200,00 дин.***

 **Покретна имовина :**

1. ***Целина 2. - Теретно возило*** : марка Renault; тип Kangoo express konfort 1,5 dCi; број шасије VF1FCO7AF29146047; број мотора D548276; година производње 2003; снага мотора 48 KW; дозвољена носивост 620 кг.

***Почетна цена: 210.000,00 дин. Депозит : 45.815,00дин*.**

1. ***Целина 3. - Теретно возило*** : марка Peugeot; тип Partner 190C 1,6 HDI; број шасије VF3GC9HWC8J069140; број мотора PSA9HW10JBBA3013848; година производње 2008; снага мотора 55,2 KW; дозвољена носивост 800 kg.

***Почетна цена: 425.000,00дин. Депозит : 89.580,00 дин.***

1. ***Целина 4 - Путничко возило*** : марка Mercedes; тип Benz C 220 CDI; број шасије WDD2040081F041544; година производње 2007; снага мотора 125 KW; запремина мотора 2148 cm3.

***Почетна цена: 1.050.000,00 дин. Депозит : 243.200,00 дин.***

1. ***Целина 5 - Виљушкар :*** марка Nisan; тип NO1L 18U електрични; година производње 2001; тежина дизања 1800 кг.

 ***Почетна цена: 125.000,00 дин. Депозит : 25.000,00дин.***

1. ***Целина 6 - Виљушкар :*** ручни палетар; тежина дизања 2000 кг.

 ***Почетна цена: 2.500,00 дин. Депозит : 2.000,00 дин.***

1. ***Целина 7*** ***- Електро – виљушкар*** : произвођач RIMAT (Марибор); година производње 1983.

 ***Почетна цена: 12.500,00 дин. Депозит : 5.000,00 дин.***

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од **30.000,00** **дин.** за имовину из целине 1, односно **5.000,00 дин.** за имовину целине 2 – 7. Профактура се може преузети сваког радног дана у периоду од 9,00 до 13,00 часова у канцеларији стечајног управника у Суботици, ул.Браће Радић бр.20.
2. уплате **депозит** за целину за коју се надмећу, на текући рачун стечајног дужника број: **355-3200245756-44** код «Војвођанске банке» а.д. Нови Сад Филијала Суботица, или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (рок за уплату депозита је 10.03.2015.г.). У случају да се као депозит положи првокласна банкарска гаранција, оргинал исте се ради провере мора доставити стечајном управнику заједно са Обрасцем пријаве, најкасније до 10.03.2015. године. У случају да је учесник који предаје пријаву правно лице, стечајном управнику се доставља и извод из регистрације и ОП образац. Уколико на јавном надметању победи Купац који је депозит обезбедио банкарском гаранцијом, исти мора измирити износ депозита у року од **48 сати,** од дана јавног надметања, а пре потписивања купопродајног уговора, након чега ће му бити враћена гаранција;
3. потпишу изјаву о губитку права на враћање депозита. Изјава чини саставни део продајне документације.

Након уплате депозита а најкасније 3 дана пре одржавања јавног надметања, потенцијални купци, ради правовремене евиденције, морају предати образац пријаве за учешће стечајном управнику.

**Јавно надметање** ће се одржати дана **16.03.2015. године** у **11,00 часова** на следећој адреси: Привредни суд у Суботици, ул.Сенћански пут бр.1; II спрат.

**Регистрација учесника** почиње два сата пре почетка јавног надметања а завршава се 10 минута пре почетка јавног надметања, односно у периоду од 9,00 до 10,50 часова, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутни),
2. отвара јавно надметање читајући правила надметања,
3. позива учеснике да истакну понуду на оглашену цену, коју су спремни да плате,
4. одржава ред на јавном надметању,
5. проглашава купца када ниједна друга странка не истакне већу цену од последње понуђене цене,
6. потписује записник.

Купопродајни уговор се потписује у року од 3 дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора. Тек након уплате купопродајне цене од стране Купца и након добијања потврде од стране стечајног дужника о извршеној уплати у целости, исти стиче право на укњижбу непокретности, док код покретне имовине Купац стиче право власништва моментом уплате купопродајне цене.

Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита.

Ако проглашени Купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита губи право на повраћај депозита, а за Купца се проглашава други најбољи понуђач.

Имовина се купује у виђеном стању и може се разгледати након откупа продајне документације, а најкасније 7 дана пре заказане продаје сваким радним даном од 10,00 до 14,00 часова уз претходну најаву на телефон 063/865-3782.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 5 дана од дана јавног надметања.

Другом најбољем понуђачу на јавном надметању, депозит (гаранција) се враћа у року од 15 дана од дана јавног надметања.

Порези и трошкови се додају на постигнуту купопродајну цену.

Oвлашћено лице: стечајни управник Милан Мишчевић, контакт телефон: 063/865-3782.